**НОРМИРАЊЕ ЈЕЗИКА**

Почетак стандардизације књижевног језика и правописа код Срба

По свом пореклу језик може бити народни и књижевни. Народни језик је нестандардни језик и као такав има своје варијетете (варијанте) који су познати као дијалекти. Књижевни језик је стандардни или нормативни језик. Он обухвата говорну и писану реч, а постоји на језичким нормама и правилима. Притом, језичка норма подразумева скуп правила којима је одређена структура једног језика и начина његове употребе.

Нормирање нили стандардизација подразумева, у првом реду, узумање једног дијалекта или варијетета народног језика за основу књижевног језика. Стандардизација језика има за циљ укудање или што веће смањење језичких разлика у комуникацији на простору једне језичке заједнице. Тако се књижевни језик показује као наддијалекат једног језика: сличан је и близак осталим дијалектима, али се и разликује до њих.

Стандардизација књижевног језика у Срба и Хрвата започиње још у првој половини 19 века, са првим тежњама да се за основу књижевног језика узме народни и да се писмо прилагоди природи гласовног система нашег језика.

Први који озбиљно покушава да извши реформу српског писма и његово нормирање према гласовном систему нашег језика био је САВА МРКАЉ. Он штампа 1810 књижицу у којој расправља о српском писму. Немајући решења за гласове Ђ, Ћ, Љ, Њ и Ј он користи двознаке, а за глас Ј употербљава знак И.

Други који је извршио нормирање језика и у томе успео био је В. Караџић. Наговештај његовог рада на стандардизацији књижевног језика представља Писменица сербскога језика 1814. Иако се залаже за фонетски правопис, он тај принцип није реализовао. Међутим, прве норме биће дате 1818 у Ријечнику и Српској граматици, која излази заједно са њим. Вук први пут овде користи чист народни језик и фонетски правопис. Основу књижевног језика ће проширити тако што после 1836 уводи сугласник Х. Уместо дотадашњих облика: љеб, итар, ора - ораа, почиње да пише: хљеб, хитар, орах - ораха. Касније одустаје и од јотовања сугласника Д и Т (ђевојка, ђеца, ћерати) и почиње да пише: дјевојка, дјеца, тјерати.

Код Хрвата на стандардизацији језика ради ЉУДЕВИТ ГАЈ. Он издаје 1830 брошуру "Кратка основа хрватскословенског правописанија" у којој се залаже за латинично писмо и кајкавски дијалекат за основу књижевног језика. Ипак, нешто касније, он одустаје од тога и залаже се да основа буде штокавски дијалекат ијекавског изговора.

На стандардизацији књижевног језика код Срба допринео је доста и ЂУРО ДАНИЧИЋ многим чланцима, критикама, студијом "Рат за српски језик и правопис" 1847 и посебно Малом српском граматиком 1850. Он је изучавао и акценте и први разгарђивао њихове системе или норме.

Бечки договор одржан 1850 утврђује најважније норме књижевног српскохрватског језика. У стварању тих норми учествују В. Караџић, Ђуро Даничић, Иван Мажуранић идр. За основу књижевног језика узет је штокавски дијалекат са ијекавским изговором, са закључком да је језик Хрвата и Срба један језик. Екавска варијанта биће касније узета као равноправни чинилац у стандардизацији књижевног српскохрватског језика.Језичка норма је скуп правила о употреби посебног језика. Та правила појединац усваја учећи језик, а језичка заједница их чува и с генерације на генерацију преноси учећи потомке како се говори заједничким језиком. У детињству и раној младости појединац научи матерњи језик и правила његове употребе као саставни део језичког осећања. Зависно од средине у којој живи, усвојени језик може бити стандардни језик или дијалекат матерњег језика.

Језик је по својој природи нормативан.

Када настане заједница она ствара и свој језик. Он је у почетку, као и заједница, без чврстих правила и неуређен. Кад заједница достигне одређени ниво цивилизацијског развоја, она нормира свој језик.

Тако бисмо језичку норму могли да дефинишемо као скуп прописаних и обавезних правила употребе језика. Норма је мерило језичке исправности и узор свима како да говоре одређеним језиком.

Постоје две норме.

Имплицитна норма и експлицитна норма.

Прва – имплицитна норма се усваја од детињства. Одрастајући у одређеној друштвеној заједници дете учи језик заједнице и све што је својствено говорницима те заједнице. Ова норма се усваја од рођења.

Навешћемо неке од примера који су карактеристични за рани период дечијег говора:

а) изговор одређених речи – виба (риба), јутка (лутка), сетати (шетати)

б) облици речи: зецови (зец), лјудови – лјуд ( човек – лјуди), можем (могу)

в) начин творбе речи: издавачица (жена која издаје дететове тајне), зашамарио (ошамарио)…. булдождер (булдожер)

д) одрични облици речи: нећем можем (не могу), хоће једем (хоћу да једем)

Експлицитна норма

Ову норму прописују стручне институције. Они бирају дијалекат, описују га и прописују у граматикама, речницима и правопису. Стручна лица на овај начин прописују норму – прописују правила добре употребе језика. Норма се шири на различите начине (у институцијама попут вртића, школа, факултета, медија, позоришта…) Норма мора стално да се негује, вреднује и реконструише. Нормирање је трајан процес, јер је језик жива материја.

Норма је чврста да би језик био функионалан и да би се чувао од промена. С друге стране да би се могла користити језичка средства за изражавање појединачног, групног и колективног идентитета потребно је да норма ипак буде доволјно еластична.

Могли бисмо рећи да је процес изграђивања језичке норме језичка стандардизација, а резултат овог процеса је стандардни језик.

Норма мора да буде отворена, јасна и заступлјена на свим нивоима језичке структуре.

Норма која прописује правила изговора назива се ортопепска норма.

Норма која прописује правила писања назива се ортографска норма.

Норма која прописује правилан облик речи назива се морфолошка норма.

Норма која прописује правила за избор одговарајуће речи назива се лексичка норма.

Норма која прописује како се формирају јединице усмене и писане комуникације назива се синтаксичка норма.

Норма која препоручује избор одређених језичких средстава за сваки функционални стил назива се стилистичка норма.

Сваки језик: стандардни језик, дијалекти и дуги варијетети тога језика, па и језици чији припадници немају писмо и образовање, — има језичку норму. Дијалекат и језик друштвене средине која нема развијену културу ни писменост нема кодификовану (системски сређену и описану у виду правила) језичку норму, али људи који говоре тим језиком у своме језичком осећању знају норму тога језика. Стандардни језик има кодификовану и друштвено прихваћену језичку норму. То, дакле, значи да постоје две врсте нормативности језика развијене културне средине: стандарднојезичка и дијалекатска норма. На пример, исказ деца идеду не одговара стандарднојезичкој норми српског језика, али одговара дијалекатској норми.

Језичку норму стандардног језика чине свеукупна правила о употреби језика, а то су следећа правила: ортоепска (правила о изговору речи), ортографска (правила о писању, правописна правила), морфолошка, синтаксичка, лексичка и стилистичка правила, али се обично говори о граматичкој и правописној норми. Главна правила једног стандардног језика утврђена су у граматици, правопису и речнику тога језика. Уопштено речено, граматичка норма стандардног језика прописује и тумачи шта је граматички правилно (граматично) или допуштено, а шта у стандардном језику није прихваћено као правилно. А правилно је оно што је опште-признато, тј. нормирано.

Језичка стандардизација је процес утврђивања језичке норме једне језичке заједнице и стварања стандардног (књижевног) језика. Правила утврђују познаваоци језика (лингвисти) на основу дрштвених потреба и интереса читаве језичке заједнице. То је значајно културолошко, национално и политичко питање које се у одрђеном истиријском тренутку решава на основу језичке реалности, традиције и интереса целе језичке заједнице или народа. Најчешће се за заједнички стандардни језик изабере језички варијетет који је, због одређених разлога, најприхватљивији за језичку заједницу. Стандардни језик не укида дијалекте, али говором образованих људи, употребом у школи и средствима масовне комуникације потискује дијалекатске говоре.

Стандардни (књижевни) језик је престижни варијетет језика којим се врши споразумевање (усмено и писмено) у свим видовима јавне употребе језика у одређеној језичкој заједници. Друкчије речено, то је језик којим се говори и пише у школи, у администрацији, у средствима масовне комуникације (штапма, радио и телевизија), тим језиком се развија култура и наука, а у књижевности је средство уметничког стварања. У односу на тај општи и строго нормиран језик, у различитим крајевима постоје увек мање или веће разлике и неправилности у дијалекатским говорима.

У науци о језику називи стандардни језик и књижевни језик означавају исти појам. Назив књижевни језик је старијег порекла и има културолошко значење — језик којим се пишу књиге, језик књижевности у ширем значењу (све књиге). У том значењу поклапа се са значењем назива стандардни језик. Међутим, пошто и појам књижевност има уже значење — књижевноуметничко стваралаштво, и назив књижевни језик има и уже значење: књижевноуметнички језик или језик књижевноуметничког дела. У граматици и лингвистици оба ова назива означавају престижни варијетет језика чија се граматичка и правописна правилност (норма књижевног језика) поштује и примењује обавезно у свим видовима употребе тога језика у говору и писању.

Нестандардни језички варијетети су облици или језички варијетети који нису усаглашени са утврђеном нормом стандардног језика. Највећа одступања су у дијалектима и жаргону. У књижевноуметничким делима ови варијетети имају стилогена својства и доприносе карактеризацији ликова. Посебну групу жаргонизама чини део професионалне терминологије у појединим стручним језицима.

Задатак: Размисли о свему што си прочитао и испрати овај линк <https://www.youtube.com/watch?v=GbKh0YhFjOs>